CELEX: E2021C0271
Language: bg
Date: 2021-12-03 00:00:00
Title: Делегирано решение № 271/21/COL на Надзорния орган на ЕАСТ от 3 декември 2021 година за създаване на многогодишна програма за контрол за периода 2022—2026 г., който да се извърши в Исландия и Норвегия с цел проверка на прилагането на законодателството на ЕИП в областта на храните и във ветеринарната област [2022/293]

24.2.2022   
            
            
               BG
            
            
               Официален вестник на Европейския съюз
            
            
               L 43/87
            
         
      ДЕЛЕГИРАНО РЕШЕНИЕ № 271/21/COL НА НАДЗОРНИЯ ОРГАН НА ЕАСТ
      от 3 декември 2021 година
      за създаване на многогодишна програма за контрол за периода 2022—2026 г., който да се извърши в Исландия и Норвегия с цел проверка на прилагането на законодателството на ЕИП в областта на храните и във ветеринарната област [2022/293]
      НАДЗОРНИЯТ ОРГАН НА ЕАСТ,
      като взе предвид Споразумението между държавите от ЕАСТ за създаване на надзорен орган и съд („Споразумението за надзорен орган и съд“), и по-специално протокол 1 от него,
      като взе предвид акта, посочен в глава I, част 1.1, точка 11б и глава II, точка 31р от приложение I и глава XII, точка 164 от приложение II към Споразумението за ЕИП, Регламент (ЕС) 2017/625 на Европейския парламент и на Съвета от 15 март 2017 г.относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1)
         , („Регламент (ЕС) 2017/625“), и по-специално член 118, параграф 1 от него,
      както е изменен и адаптиран към Споразумението за ЕИП с протокол 1 към него и секторните адаптации, посочени в приложения I и II към него,
      като има предвид, че:
      Отговорността за прилагането на законодателството на ЕИП в областта на храните и във ветеринарната област се носи от членуващите в ЕИП държави, чиито компетентни органи извършват мониторинг и проверяват чрез организирането на официален контрол дали съответните изисквания на ЕИП действително се спазват и привеждат в изпълнение.
      От член 116 от Регламент (ЕС) 2017/625 следва, че експерти от Надзорния орган на ЕАСТ („Органа“) извършват контрол, включително одити, в Исландия и Норвегия с цел проверка на прилагането на законодателството на ЕИП. Този контрол от страна на Органа следва да се извършва в областта на храните и фуражите, здравето на животните и хуманното отношение към тях, страничните животински продукти и производните продукти, продуктите за растителна защита, биологичното производство и функционирането на националните системи за контрол и компетентните органи, които ги управляват.
      От член 118, параграф 1 от Регламент (ЕС) 2017/625 следва, че Органът трябва да изготви програма за контрол, който да се извърши от неговите експерти в Исландия и Норвегия, както е предвидено в член 116, параграф 1 от посочения регламент.
      За периода 2022—2026 г. тази многогодишна програма за контрол е съсредоточена върху определени приоритетни области. Критериите, използвани за определяне на приоритетите, включват inter alia установените рискове и нововъзникващите теми (например болести по животните или кризи с храни или фуражи), значимостта на даден сектор в Исландия и Норвегия, предишните резултати на Исландия и Норвегия в съответната област и информацията от имащи отношение източници, включително приоритетите, определени от Европейската комисия в нейната програма за контрол (2).
      ПРИЕ НАСТОЯЩОТО РЕШЕНИЕ:
      
                  1.
               
               
                  Многогодишната програма за контрол за периода 2022—2026 г., който да се извърши от експерти на Органа в Исландия и Норвегия съгласно предвиденото в член 116, параграф 1 от Регламент (ЕС) 2017/625, се съдържа в приложението към настоящото решение.
               
            
                  2.
               
               
                  Адресати на настоящото решение са Исландия и Норвегия.
               
            
                  3.
               
               
                  Настоящото решение влиза в сила в деня на подписването му.
               
            
                  4.
               
               
                  Автентичен е текстът на настоящото решение на английски език.
               
            
         Съставено в Брюксел на 3 декември 2021 година.
         За Надзорния орган на ЕАСТ, действащ съгласно Делегирано решение № 130/20/COL,
         
            Högni S. KRISTJÁNSSON
            
               Отговорен член на колегиума
            
         
         
            
               Melpo-Menie JOSÉPHIDÈS
            
            
               Приподписващ в качеството си на директор,
            
            
               „Правни и административни въпроси“
            
         
      
      
         (1)  Включен в Споразумението за ЕИП с Решение на Съвместния комитет на ЕИП № 210/2019 от 27 септември 2019 г..
      
         (2)  Решение за изпълнение (ЕС) 2020/1550 на Комисията от 23 октомври 2020 г. за определяне на многогодишната програма за контрол за периода 2021—2025 г., който да се извършва от експерти на Комисията в държавите членки с цел проверка на прилагането на законодателството на Съюза в областта на агрохранителната верига.
         ОВ L 354, 26.10.2020 г., стр. 9.
      
   
   
      
         ПРИЛОЖЕНИЕ
         Настоящото приложение съдържа програмата за контрол за периода 2022—-2026 г., който да се извърши от експерти на Органа в Исландия и Норвегия в областите, обхванати от Регламент (ЕС) 2017/625.
         Многогодишната програма за контрол обхваща областите, посочени в член 1, параграф 2 от Регламент (ЕС) 2017/625, както и други области, уредени с посочения регламент, като например измамите и контрола на вноса.
         Органът е установил определени приоритетни области в областите на храните и фуражите, здравето на животните и хуманното отношение към тях, страничните животински продукти и производните продукти, продуктите за растителна защита, биологичното производство, измамите и контрола на вноса, както и функционирането на националните системи за контрол и компетентните органи.
         Контролът от страна на Органа обхваща установените приоритетни области в Исландия и Норвегия. Конкретните въпроси, обхванати в отделните случаи на контрол, се адаптират към ситуацията във всяка от държавите, като за Исландия те подлежат на изключенията, приложими по отношение на законодателството в областта на здравеопазването на животните и хуманното отношение към тях.
         Експертите на Органа извършват контрол, включително проверки на място, одити и документни анализи в съответствие с член 116 от Регламент (ЕС) 2017/625.
         Контролът от страна на Органа се извършва, за да се постигне високо ниво на покритие в областите, които Органът е установил като приоритетни и които изискват проверка на степента на изпълнение и на ефективност на системите за официален контрол и мерките за правоприлагане.
         В част А от приложението са изброени съответните области на контрол заедно с целите на контрола от страна на Органа за периода 2022—2026 г. В част Б от приложението се установяват приоритетните области в рамките на всяка подлежаща на контрол област.
         
            Част А — Области на контрол и цели на контрола от страна на Органа
         
         1)   Храни и безопасност на храните
         
         Проверка на съответствието с приложимото законодателство на ЕИП в областта на храните и безопасността на храните, уреждащо производството и пускането на пазара на храни от животински и неживотински произход (обхващащо също проследимостта и етикетирането, микробиологичната безопасност и зоонозите, предавани с храни), остатъците и замърсителите, информацията за храните за потребителите и използването на хранителни и здравни претенции, материалите и предметите в контакт с храните, и на изпълнението на официалния контрол в това отношение.
         2)   Фуражи и безопасност на фуражите
         
         Проверка на съответствието с приложимото законодателство на ЕИП, уреждащо безопасността на фуражите (включително хигиената на фуражите, одобряването и регистрирането на обектите, замърсителите, проследимостта и етикетирането, включително на генетично модифицирани организми), медикаментозните фуражи, предлагането на пазара и използването на фуражите, и на изпълнението на официалния контрол в това отношение.
         3)   Странични животински продукти и производни продукти
         
         Проверка на съответствието с приложимото законодателство на ЕИП, уреждащо страничните животински продукти и производните продукти, и на изпълнението на официалния контрол в това отношение.
         4)   Здраве на животните
         
         Проверка на съответствието с приложимото законодателство на ЕИП, уреждащо здравето на животните, с акцент върху управлението на здравето на животните, програмите за постигане на статут „свободен от болест“ и запазването на такъв статут, контрола на основните активни болести по животните и готовността за справяне с множество огнища на епизоотични болести, и на изпълнението на официалния контрол в това отношение
         5)   Хуманно отношение към животните
         
         Проверка на съответствието с приложимото законодателство на ЕИП, уреждащо хуманното отношение към животните за производство в стопанствата, по време на превоз и в кланиците, при депопулация и неотложно умъртвяване, и на изпълнението на официалния контрол в това отношение.
         6)   Биологично производство
         
         Проверка на съответствието с приложимото законодателство на ЕИП, уреждащо производството и етикетирането на биологични продукти, и на изпълнението на официалния контрол в това отношение.
         7)   Въвеждане в ЕИП на стоки и животни от трети държави
         
         Проверка на съответствието с приложимото законодателство на ЕИП, уреждащо официалния контрол на животни и стоки, въвеждани в Исландия и Норвегия от трети държави, включително спазването на изискванията за граничните контролни пунктове и общите и специалните изисквания на ЕИП, приложими за съответните животни и стоки. Специален акцент ще бъде поставен върху правилата, въведени с Регламент (ЕС) 2017/625 и свързаните с него делегирани актове и актове за изпълнение.
         8)   Общи и хоризонтални аспекти
         
         Проверка на съответствието с приложимото законодателство на ЕИП, уреждащо установяването и проследяването на измамни или подвеждащи практики в областите, обхванати от Регламент (ЕС) 2017/625, и на официалния контрол в това отношение. Проверка дали Исландия и Норвегия предприемат подходящи последващи действия за отстраняване на евентуални конкретни или системни недостатъци, установени при контрола от страна на Органа. Проверка на съществуващите механизми за проверка на ефективността на официалния контрол.
         
            Част Б — Приоритетни области
         
         
                      
                  
                  
                     
                        Приоритетна област
                     
                  
                  
                     
                        2022—2026 г.
                     
                  
               
                     
                        Храни и безопасност на храните
                     
                  
                  
                     Храни от животински произход
                  
                  
                     Безопасност на месото от бозайници и птици и на продуктите от него, на млякото и на продуктите от него, на продуктите от риболов, хигиена на производството на живи двучерупчести мекотели
                  
               
                     Храни от неживотински произход
                  
                  
                     Безопасност на плодовете и зеленчуците, билките, подправките и кълновете, в това число с оглед на замърсителите
                  
                  
                      
                  
               
                     Остатъци и замърсители
                  
                  
                     Остатъци от ветеринарномедицински продукти, пестициди и замърсители на околната среда
                  
               
                     Предоставяне на информация за храните на потребителите и използване на хранителни и здравни претенции
                  
                  
                     Предоставяне на информация за храните на потребителите и използване на хранителни и здравни претенции
                  
                  
                      
                  
               
                     Материали и предмети в контакт с храните
                  
                  
                      
                  
                  
                     Материали и предмети в пряк или непряк контакт с храни
                  
               
                     
                        Фуражи и безопасност на фуражите
                     
                  
                  
                     Обща безопасност на фуражите
                  
                  
                     Безопасност на фуражите на всички етапи, включително в първичното производство, одобрение и регистрация на предприятията, хигиена на фуражите, проследимост, етикетиране и замърсители
                  
               
                     Медикаментозни фуражи
                  
                  
                      
                  
                  
                     Производство, разпространение и употреба на медикаментозните фуражи
                  
               
                     Предлагане на пазара и използване на фуражи
                  
                  
                      
                  
                  
                     Пускане на пазара и употреба на фуражи, включително етикетиране и информация за потребителите, опаковане и представяне
                  
               
                     
                        Странични животински продукти
                     
                  
                  
                     Странични животински продукти и производни продукти
                  
                  
                     Странични животински продукти и производни продукти
                  
               
                     
                        Здраве на животните
                     
                  
                  
                     Здраве на водните животни
                  
                  
                     Управление на здравето на животните, включително програми за постигане на статут „свободен от болест“ и запазването на такъв статут, и на активните епизоотии (напр. инфлуенца по птиците)
                  
               
                     Здраве на сухоземните животни
                  
               
                     Готовност и предотвратяване
                  
                  
                     Планове за действие при извънредни ситуации
                  
               
                     
                        Хуманно отношение към животните
                     
                  
                  
                     В стопанствата
                  
                  
                     Свине, кокошки носачки, бройлери, дребни преживни животни и едър рогат добитък
                  
               
                     При превоз
                  
               
                     При умъртвяване
                  
                  
                      
                  
                  
                     При клане, неотложно умъртвяване и умъртвяване с цел депопулация
                  
               
                     
                        Биологично производство
                     
                  
                  
                     Биологично производство
                  
                  
                     Биологично производство
                  
               
                     
                        Въвеждане в ЕИП на стоки и животни от трети държави
                     
                  
                  
                     Съответствие на граничните контролни пунктове
                  
                  
                     Съответствие на повторно определените и новите гранични контролни пунктове и инспекционни центрове
                  
               
                     Официален контрол на животни и стоки
                  
                  
                     Официален контрол на живи животни и продукти от неживотински и животински произход от трети държави
                  
               
                     
                        Общи и хоризонтални аспекти
                     
                  
                  
                     Последващи действия във връзка с препоръки
                  
                  
                     Последващи действия във връзка със секторни препоръки и общ преглед
                  
               
                     Измами
                  
                  
                     Механизми за борба с измамни или подвеждащи практики
                  
               
                     Проверка на ефективността на официалния контрол
                  
                  
                     Механизми за проверка на ефективността на официалния контрол